Model vzniku trenia - prehnaná drsnosť trecích plôchtrenie

**Trenie** je jav, ktorý vzniká pri pohybe telesa po telese. Väčšinou sa *trením* myslí trenie medzi pevnými telesami, trenie s kvapalnými alebo plynnými telesami sa označuje ako odpor prostredia.

Pri každom trení existuje trecia sila, ktorá pôsobí vždy proti smeru pohybu (príp. proti zmene pokojového stavu pri pokojovom trení). Mechanická práca potrebná na prekonanie trecej sily sa mení trením prevažne na teplo.

Pokojové trenie
---------------

Pokojové trenie je trenie, vznikajúce medzi telesami, ktoré sa vzhľadom k sebe nepohybujú – sú v pokoji.

### Výpočet pokojovej trecej sily

{\displaystyle F\_{t}=f\_{0}.F\_{n}\,}
*f0* – je súčiniteľ pokojového trenia (-)
*Fn* – je kolmá tlaková sila medzi telesami (napr. tiaž telesa) v (N)
Pokojové trenie býva väčšie ako šmykové trenie medzi rovnakými telesami.

### Súčiniteľ pokojového trenia

Súčiniteľ pokojového trenia je fyzikálna veličina, ktorá udáva pomer trecej sily a kolmej tlakovej sily pri pokojovom trení. Hodnota súčiniteľa pokojového trenia závisí na konkrétnej dvojici látok na povrchu telies, medzi ktorými je pokojové trenie.

Súčiniteľ pokojového trenia býva väčší než súčiniteľ šmykového trenia pre rovnaké telesá.

#### Symbol veličiny a jednotky

* Symbol: *f0*
* Jednotky: bezrozmerná veličina (-)

#### Metódy zisťovania

* experimentálne
* výpočtom:

{\displaystyle f\_{0}={\frac {F\_{t}}{F\_{n}}}\,}
kde

*Ft* – je pokojová trecia sila v (N)
*Fn* – je kolmá tlaková sila medzi telesami (napr. tiaž telesa) v (N)
#### Prehľad súčiniteľa pokojového trenia

| Materiál 1 | Materiál 2 | Hodnota súčiniteľa 
pokojového trenia |
| --- | --- | --- |
| oceľ | oceľ | 0,4 |
| oceľ | drevo | 0,55 |
| guma | ľad | 0,15 |
| guma | mokrý asfalt | 0,35 |
| guma | suchý asfalt | 0,55 |
|

Šmykové trenie
--------------

Šmykové trenie je trenie, ktoré vzniká pri posuvnom pohybe medzi telesami.

### Výpočet šmykovej trecej sily

{\displaystyle F\_{t}=f.F\_{n}\,}
kde

*f* – je súčiniteľ šmykového trenia (-)
*Fn* – je kolmá tlaková sila medzi telesami (napr. tiaž telesa) v (N)
### Súčiniteľ šmykového trenia

Súčiniteľ šmykového trenia je fyzikálna veličina, ktorá udáva pomer trecej sily a kolmej tlakovej sily pri šmykovom trení. Hodnoty súčiniteľa šmykového trenia závisia od konkrétnej dvojice látok na povrchu a drsnosti telies, medzi ktorými šmykové trenie prebieha.

#### Symbol veličiny a jednotky

* Symbol: *f*
* Jednotky: bezrozmerná veličina (-)

#### Metódy zisťovania

* experimentálne
* výpočtom:

{\displaystyle f={\frac {F\_{t}}{F\_{n}}}\,}
kde

*Ft* – je šmyková trecia sila v (N)
*Fn* – je kolmá tlaková sila medzi telesami (napr. tiaž telesa) v (N)
#### Prehľad súčiniteľa šmykového trenia

| Materiál 1 | Materiál 2 | Hodnota 
 
šmykového trenia |
| --- | --- | --- |
| oceľ | oceľ | 0,1 |
| oceľ | drevo | 0,35 |
| drevo | drevo | 0,3 |
| oceľ | ľad | 0,027 |
| drevo | ľad | 0,035 |
|

Valivý odpor
------------

Valivý odpor pri deformácii podložky
Valivý odpor a rameno valivého odporu pri deformácii kolesa
Valivý odpor je druh trenia, ktorý vzniká medzi telesom kruhového prierezu pri jeho valivom pohybe a podložkou.

### Výpočet valivého odporu

{\displaystyle F\_{t}={\frac {\xi .F\_{n}}{R}}\,}
kde

*ξ* – je rameno valivého odporu v (m)
*Fn* – je kolmá tlaková sila medzi telesami (napr. tiaž telesa) v (N)
*R* – je polomer prierezu telesa v (m)
Valivý odpor je pre rovnakú prítlačnú silu *Fn* výrazne menší ako šmykové trenie.

### Rameno valivého odporu

**Rameno valivého odporu** (**súčiniteľ valivého trenia**) je fyzikálna veličina, ktorá udáva pomer veľkosti valivého odporu a kolmej tlakovej sily medzi telesami (podložkou a kolesom) pri jednotkovom polomere kolesa.

Hodnoty ramena valivého odporu závisia na konkrétnej dvojici látok telies, medzi ktorými je valivý odpor. 

#### Príklad hodnôt súčiniteľa valivého trenia

|  |  |
| --- | --- |
| **Rozhranie** | **Súčiniteľ trenia** |
| drevo-drevo | 0,0008 m |
| oceľ-oceľ | 0,0003 m |
| pneumatika-asfalt | 0,0016 m |
| oceľové koleso-koľajnica | 0,0005 m |
|